Indonesia
Indonesia, rite Republik Indonesia, est civitas sui iuris in Asia Australi et Orientali et Oceania inter oceanos Indicum et Pacificum sita. ​In plus quam 17 000  insulis consistit, inter quas Sumatra, Iava, Sulavesia, et partes Bornei et Novae Guineae. ​Indonesia est maxima orbis terrarum civitas insularis et quarta decima a maxima orbis terrarum civitate per aream digesta, quae 1 904 569 chiliometra quadrata est. Circa 270 milliones incolarum habens, quarta a maxima orbis terrarum civitas est, atque maxima civitas in qua maior civium pars sunt Musulmani. In Iava, insula orbis terrarum maxime culta, plus quam dimidium multitudinis civium habitant.

Indonesia est res publica praesidentialis in parlamento a civibus electo condita. ​Civitas triginta quattuor provincias comprehendit, ex quibus quinque praecipuum statum administrativum habent. Caput est Jakarta, cuius regio urbana est secunda a maxime orbis terrarum frequentissima. Indonesia fines terrestres cum Papua Nova Guinea, Timoria Orientali, et orientali Malaesiae parte ac fines maritimos cum Singapura, Vietnamia, Thailandia, Philippinis, Australia, Belavia, et India (Insulis Andamanensibus et Nicobarensibus) partitur. Contra numerum civium regionesque creberrimas, Indonesiae sunt vasta loca deserta, quae unum ex maximis biodiversitatis gradibus in orbe terrarum sustinent.

Indonesia est una ex conditoribus Societatis Civitatum Asiae Meridionalis et Orientalis et socius Gregis 20 magnarum oeconomia civitatum. Eius nominalis proventus domesticus grossus est septimus decimus a maximo orbis terrarum.

Insulis Indonesicis est regio commercialis magni momenti saltem ex saeculo septimo, cum Srivijaya et Majapahit mercatus cum Sinis Indiaque facerent.

Geographia 

Indonesia ex multis insulis constat, inter oceanos Indicum et Pacificum sitis. Maximae insulae sunt Borneum, Sumatra, Iava, Celebis, et occidentalis Novae Guineae pars. Inter insulas minores, Balya celebratur.

Historia 
Vide rem principalis Historia Indonesiae. Etiam: Iuramentum iuvenum
Saeculo undevicesimo, Indonesia erat colonia Nederlandica (nomine Latino India Batava Orientalis), sed anno 1945 libertatem capessivit.

Sermones 
Plures linguae civitati sunt, sed lingua Indonesia est lingua publica; lingua alicuius globus capitis Linguae Austronesiae est.

 Archipelagus Malaicus
 Batik
 Circulus Ignis Pacificus
 Fretum Malaccense
 Fretum Singapurense
 Fretum Sundanum
 Homo erectus
 Insulae Moluccae
 Joko Widodo
 Lingua Iavanica
 Piper cubeba
 Suharto
 Syzygium aromaticum
 Alfredus Russel Wallace
 Xenopoecilus poptae

Notae

Bibliographia

 .
 .
 
 .
 .
Friend, T. 2003. Indonesian Destinies. Cantabrigiae Massachusettae: Harvard University Press. ISBN 0674011376. Archive.org.
 .
 .
 .
 .
 .
Ricklefs, Merle Calvin. 2001. A History of Modern Indonesia since c.1200. Ed. tertia. Basingstoke et Stanfordiae: Palgrave et Stanford University Press. ISBN 978-0-8047-4480-5. Google Books.
 .
Schwarz, A. 1994. A Nation in Waiting: Indonesia in the 1990s. Westview Press. ISBN 1-86373-635-2. Archive.org.
Taylor, Jean Gelman. 2008. Indonesia: Peoples and Histories. Portu Novo et Londinii: Yale University Press. ISBN 0300105185. Archive.org.
Vickers, Adrian. 2005. A History of Modern Indonesia. Cantabrigiae: Cambridge University Press. ISBN 0-521-54262-6. Archive.org.
 .
 Winters, Jeffrey A. 2014. "Oligarchy and democracy in Indonesia." In Beyond Oligarchy, 11–34. Ithacae Novi Eboraci: Cornell University Press. PDF.
 .

Nexus externi

Archipelagi Oceani Pacifici
Civitates insulares
Civitates sui iuris
Condita 1945
!
Respublicae